
Comisia pentru buget, finanţe şi bănci

Bucureşti,      14.09.2004 

Nr. 22/473

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 61/2004 pentru modificarea alin. (1) al art. 1 din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu care comisia noastră a fost sesizată în fond cu adresa Biroului Permanent nr. P.L.X –517 din 08 septembrie  2004.

PREŞEDINTE,

Ovidiu Muşetescu 

[image: image2.png]FOMANIA




Comisia pentru buget, finanţe şi bănci

Bucureşti,       14.09.2004  

Nr. 473

RAPORT

asupra proiectului de Lege privind aprobarea Ordonanţei Guvernului nr. 61/2004 pentru modificarea alin. (1) al art. 1 din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome
Cu adresa nr. P.L.X –517 din 08 septembrie 2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 61/2004 pentru modificarea alin. (1) al art. 1 din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome.
La întocmirea raportului s-au avut în vedere avizele Consiliului Legislativ şi Consiliului Economic şi Social.

La lucrările comisiei au participat 26 deputaţi, din totalul de 27 membri ai comisiei.

Acest proiect de Lege a fost adoptat de Senat în şedinţa din 6 septembrie 2004.

Potrivit art. 75 din Constituţia României, republicată şi art. 86 din  Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Prezentul proiect de Lege are ca obiect de reglementare modificarea Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr. 769/2001, în sensul limitării sumelor din profitul contabil rămas după deducerea impozitului pe profit, având ca destinaţie “participarea salariaţilor la profit” şi repartizarea sumelor rămase la “alte rezerve” – ca surse proprii de finanţare.

In urma examinării proiectului de Lege privind aprobarea Ordonanţei Guvernului nr. 61/2004 pentru modificarea alin. (1) al art. 1 din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, în şedinţa din 14.09.2004, comisia a hotărât, cu majoritate de voturi, supunerea spre dezbaterea şi adoptarea Plenului a proiectului de Lege în forma adoptată  de Senat.
Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Daniel Ionescu

          Experţi parlamentari:

          Măţan Ofelia

          Bărdiţă Mariana

